OpenLLM-France/wikimedia huggingface dataset:
# Erdi Aroko arkitektura

Erdi Aroko arkitekturan, Mendebaldeko Europari dagokionez, hiru fase bereizi ohi dira: aurre-erromanikoa, erromanikoa eta gotikoa.

## Aurre-erromanikoa

Goi Erdi Aroan, arkitektura mota ugari gauzatu ziren tokiaren eta garaiaren arabera. Mende horietan, Mediterraneoko forma klasiko eta kristauak batu ziren germaniarrekin, forma berriak sortuz. Horiek garatuta, arte erromanikoa sortu zen XI. mendean.
Europako erdialdean, frankoen erresuman, merovingiar arkitektura eta karolingiar arkitektura deritzonak garatu ziren 500-780 eta 780-900 hurrenez hurren. Frankoen erresuma zatitu ondoan, ekialdeko partean, otondar arkitekturan eraiki zuten (900-1050).
Iberiar Penintsulan, bisigodoek beren estiloa eman zioten arkitekturari. Musulmanen konkistarekin, ordea, islamiar artea nagusitu zen. Kristauek, berriz, haien estiloak garatu zituzten, asturiarra Asturiasko erresuma independentean eta mozarabiarra musulmanek kontrolatutako lurretan.
Italiako hegoaldean, Bizantziar Inperioaren parte izanik, hango arkitektura nagusitu zen. Iparraldean, berriz, lombardiar arkitektura garatu zen VI. mendetik XI. mendera bitarte. Estilo horretako arkitekturako testigantza gutxi iritsi dira gaurdaino, VII. eta VIII. mendeetatik aurrera eraikin gehienak beste estilo batzuetan berreraiki behar izan baitira.
IX. mendeko Kroazian, botere politikoak indartzearekin batera, arkitektura garatu zen, frankoen eta bizantziarren estiloetan oinarrituta batez ere. Emeki, kanpoko eragin horietatik forma originalak sortu ziren batez ere kostaldean eta uharteetan altxatu ziren eliza ugaritan.
Bretainia Handian, anglo-saxoiek beren arkitektura garatu zuten. Eskuarki eraikin txiki eta sinpleak ziren, gehienetan egurrezkoak, guregana harrizko eliza batzuk iritsi badira ere. Haietan, eragin zeltak sumatzen dira lehenengo urteetan, gero paleokristauen basilikenak, eta, aro honetako azken urteetan, kontinentetik eramandako erromanikoaren lehen zantzuak.

## Erromanikoa

Erromanikoa Europako estilo arkitektoniko nagusia izan zen XI. eta XII. mendeetan. Erromako Inperioaren garaiez geroztik, lehendabiziko aldia zen arte estilo bat Europa osora zabaltzen zela. Izan ere, erromanikoko testigantzak kontinente osoan zehar aurki daitezke.
“Erromaniko” terminoa ez zen garai hartakoa. Geroago asmatu zuten, erromatar arkitekturarekin antza handia izateagatik, batez ere erabiltzen diren materialengatik eta formengatik. Erromanikoan, ohikoa da arku biribilak erabiltzea, baita kanoi-ganga eta gurutze formako pilareak ere.

## Gotikoa

Arkitektura gotikoko elementuak XI. eta XII. mendeetan agertu ziren, batik bat Paris inguruan altxatzen ziren eraikinetan. Batera Saint Denisko abadiako elizan ageri ziren lehendabiziko aldiz, gotiko bete-betea den estilo bereizian.
Gotikoan bertikaltasuna azpimarratzen da. Katedralak inoiz baino altuagoak dira, euskarriek pisua jasateko manera izugarri hobetzen baita. Izan ere, hutsarteak ugaritzen eta handitzen dira hormetan, eta, horri esker, pisua arindu egiten da. Gainera, arbotanteak eta arku zorrotzak ere badaude, pisua jasaten laguntzeko.

## Kanpo estekak

* Datuak: Q1349760
* Multimedia: Medieval architecture / Q1349760
# Erdi-mendebaldeko eskualdea (Nepal)

Erdi-mendebaldeko eskualdea (nepaleraz: मध्य पस्चिमान्चल, Madhya Pashchimanchal) Nepalen banaketa administratiboaren arabera mendebaldetik haratago kokaturiko eskualdea da, eskualdeetan handiena, 42.378 km²ko azalera baitu. Hala ere 3.012.975 biztanle bakarrik bizi dira, dentsitate txikieneko eskualdea delarik. Hiriburua Bheri guneko Birendranagar hiria da baina hiri handiena Tribhuvannagar da.
Hiru gunetan banatzen da Nepalgo Erdi-mendebaldeko eskualdea:
* Bheri Gunea
* Karnali Gunea
* Rapti Gunea

## Kanpo estekak

* Datuak: Q28464
* Multimedia: Mid-Western Development Region, Nepal / Q28464
# Erdi Aroko arkua (Nabarreria kalea)

Erdi Aroko arkua Nafarroako Iruñea hiriburuan dagoen ustez Erdi Aroko jatorria omen duen arku zorrotz baten hondakina da.

## Kokalekua

Iruñeko Alde Zaharran dago, Nabarreria kalearen 35. zenbakian, Nafarroako Administrazio Publikoaren Institutuaren egoitzaren alboan eta Iruñeko katedralaren parean.

## Arkua

Arku honek Alde Zaharreko gaur egungo etxebizitza gehienak XVIII. mendean eraikiak izan arren, eta neurri txikiagoan XIX. mendean, Erdi Aroko etxebizitzen gainean eraiki zirela oroitarazten digu, antzinako etxebizitzen eraikuntza elementuak aprobetxatuz, bai arku zein ganga, horietako batzuk oraindik gaur egun ikusgai daude, batez ere etxebizitzetako sotoetan.

## Erreferentziak

* ↑ Arco Medieval. Calle Navarrería. Pampiruna.com (Gaztelaniaz)

## Kanpo estekak

* Datuak: Q25479599
# Erdi Aroko Beroaldia

Erdi Aroko Beroaldia (EAB) edo Erdi Aroko Optimo Klimatikoa X. mendetik XIV. mendera gertatutako denboraldi beroa izan zen. Izotz Aro Txikian bezala, Ipar Atlantiko inguruan baino ez zela gertatu uste da.
Beroaldiaren azkeneko 150-200 urteak eguzki aktibitate goren batean gertatu ziren. Aktibitate hau Erdi Aroko Maximoa deitzen da.

## Erreferentziak

* 1 2 Euskalterm: [Arkeologia Hiztegia] [2018]

## Kanpo estekak

* Datuak: Q498819
* Multimedia: Medieval Warm Period / Q498819
# Ezkonsari

Ezkonsaria edo dotea kultura askotan emaztegaiak edo haren familiak senargaiari eman beharreko dirua edo ondasunen multzoa da, ezkondutakoan senarrak emaztearen kontu egiteko.
Gipuzkoan ondarea seme edo alaba bakar bati transmititzea eskualdatzea funtsezkoa zenez, gainontzekoek "legitima" edo seniparte bat jasotzen zuten, askotan alabei ezkonsari moduan ematen zitzaiena. Euskal baserrietan, neska nerabea goiz hasten zen ezkonsaria prestatzen: izarak, mantak, mahai zapiak eta etxeko oihalezko beste hornigai batzuk.
Neska nerabea ordu luzetan aritzen zen lanean, baina auzoko beste emakumezko batzuen laguntza izaten zuen, hala nola mojak, alargunak, ezkongabeak edo ahizpak. Oihal horiek ontzeko, lihoa eta artilea erabiltzen zen, Euskal Herrian ohikoak ziren materialak, eta kutxa dotore batean biltzen ziren, ezkontzarako.
Lanordu luze horietan, irun eta ehundu egiten zuten ehungailu eta goruen bidez, besteak beste. Laguntza horregatik, laguntzaileek ordain bat eskuratu ohi zuten. Emakumeek abestiak eta bertsoak kantatzen zituzten, baita ipuin, elezahar, igarkizun eta esaera zaharrak kontatu ere. Ondorioz, tradizioaren transmisiorako jarduera garrantzitsua zen.

## Erreferentziak

* ↑ Oliveri Korta, Oihane. «Emakumeen eginkizunak Gipuzkoako oinordetza sisteman XVI-XVIII. mendeetan» Euskonews.

## Kanpo estekak

* Datuak: Q45803
* Multimedia: Dowry / Q45803
# Ezkontza morganatiko

Ezkontza morganatikoa, maila sozial ezberdineko bi pertsonen artean egiten dena da (adibidez, printze eta kondesa baten artean edo noble eta plebeio baten artean), non, bikoteak, eta, ezkontza horretan izandako edozein seme-alabek, noblearen titulu, pribilegio eta ondasunak heredatuko dituela adierazten den.
Nagusiki, gizon noble bat eta neska plebeio baten artean egiten da, edo alderantziz, azken kasu hauek oso arruntak ez diren arren, emakumeek, orohar, ez baitituzte titulu eta pribilegioak heredatu edo jasotzen. Ezkontza mota honetan, bikoteko pertsona bakoitzak, orohar, bere jatorrizko maila mantentzen du. Ezkontza honetan jaiotako seme-alabei, seme-alaba morganatiko deritze, eta, legeari dagokionez, seme-alaba legitimotzat hartzen dira.
Mundu osoan ezaguna den kasu bat, Franz Ferdinand Austriakoa eta Sofia Chotek kondesaren artekoa izan zen, hauen heriotzak, batez ere lehenarenak, Lehen Mundu Gerra piztu baitzuen.
Espainiaren historia berrienean kasurik ezagunena, Fernando VII.a Espainiakoaren alarguna eta erregeordea zen Maria Kristina Borboikoa eta Agustín Fernández Muñoz y Sánchez sargentoarekin, Riansareseko dukea eta espainiar militarra egin zuena da, ezkontza honetatik, zazpi seme-alaba jaio zirelarik.

## Kanpo estekak

* Datuak: Q210761
* Multimedia: Morganatic spouses / Q210761
# Ezkontide

Zuzenbidean, ezkontidea ezkontzaren bidez loturiko pertsona fisikoa, hau da, emaztea edo senarra bata bestearekiko. Ezkonlagun, bizikide, bizilagun edo, pluralean, senar-emazteak sinonimoak dira.
Legedien arabera, ezkontideek elkarrekiko eskubide eta betebehar ezberdinak dituzte, ohikoena, fideltasuna izanik.

## Gutxieneko adina

Adin minimo bat egon ohi da legalki ezkondu ahal izateko. Nazio Batuen Erakundeak honako hau adierazi zuen:
"2010ean, 158 herrialdek informatu zuten 18 urte direla gurasoen baimenik gabe emakumeek ezkondu ahal izateko izan behar duten gutxieneko adina. Dena den, 146 herrialdeetan, 18 urte azpitik dauden neskak gurasoen baimenarekin edo beste autoritate baten baimenarekin ezkondu ahal dute; 52 herrialdetan, neskatoak 15 urte baino gutxiago dituztenak gurasoen baimenarekin ezkondu daitezke. Bestalde, 180 herrialdetan gurasoen baimenik gabe ezkondu ahal izateko adina 18 urtekoa da gizonentzat. Horrez gain, 105 herrialdetan, mutilak autoritate baten edo gurasoen baimenarekin ezkon daitezke, eta 23 herrialdetan, 15 urte azpikoak gurasoen baimenarekin ezkondu daitezke".

## Terminoaren erabilera

Ezkontide terminoaren erabilera, gizon edo emaztearen ordez, zabaltzen joan da familia zuzenbidearen alorrean hainbat arrazoirengatik. Arrazoi nagusietako bat sexuen arteko berdintasuna da , ezkontza harremanaren barneko eskubide eta betebeharrei dagokienez. Legedi askok nahiago izan dute ezkontide bakoitzari erreferentzia aparte egin ordez, batera egitea, bi alderdien arteko berdintasuna helburu. Horrez gain, azken urteotan sexu berdineko pertsonen arteko ezkontza gero eta ohikoagoa denez, egoerak termino hau ezartzea eskatzen zuen, termino neutroak erabiltzea hobea delako.

## Erreferentziak

* ↑ Harluxet Hiztegi Entziklopedikoa. Ezkontide. .
* ↑ (Ingelesez) Marrying too young: end child marriage. ISBN 1618000144..

## Kanpo estekak

* Datuak: Q1196129
* Multimedia: Spouses / Q1196129
# Ezkontza odolkide

Ezkontza odolkideak —ingelesez: cousincest— aiton-amona berdina edo beste gertuko ahaide bat dutenen arteko ezkontzak dira. Ezkontza mota hauen onarpena oso aldakorra da, hasi egokia eta desiragarria izatetik, ezohikoa baina legezko izatera, eta intzestutzat eta legez kanpokotzat hartu bitarte. Nahiz eta mendebaldeko kulturan estigmatizatuan egon, nahiko arrunta da oraindik Ekialde Hurbilean non zenbait herrialdeetan ezkontzen erdia diren. Mundu mailan, hamar ezkontzetatik bat lehenengo eta bigarren mailako lehengusuen artekoa da.
Kultur anitzetan onartua izan den ezkontza odolkide mota bat lehengusuen arteko ezkontza izan da. Ohiko zen Australiako, Ipar Amerikako, Hego Amerikako eta Polinesiako tribu indigenen artean. Erlijio batzuek ezkontzarako sei mailatako distantzia exijitzen zuten bitartean, beste batzuk lehen mailako lehengusuen arteko ezkontza onartzen dute. Ezkontza odolkidea gai garrantzitsua da antropologian eta aliantzen teorian.
Lehen mailako lehengusuen ezkontzetatik sortutako haurrak arazo genetikoak izateko arrisku bikoitza dute (alta, zientzilariek honen gainean duten ardura txikia da, horren maiztasuna ehuneko seia baita, odolkideak ez diren gurasoen ehuneko hiruaren aldean). Mendebaldean, ezkontza odolkidearen aldekoek debeku legalak diskriminaziotzat jotzen dituzte; artean, ezkontza mota honen kontrakoek argudio moralak eta bestelakoak ematen dituzte.

## Erreferentziak

* 1 2 (Ingelesez) Diane B. Paul and Hamish G. Spencer. ["It's$^[$Betiko hautsitako esteka] Ok, We're Not Cousins by Blood."]
* ↑ (Ingelesez)Dr. Alan Bittles; Dr. Michael Black. prevalence "Global prevalence". consang.net.
* 1 2 (Ingelesez) Kershaw, Sarah (November 26, 2009). "Lotsa gainetik astintzen". The New York Times.
* ↑ Zhaoxiang 2001.
* ↑ Ottenheimer, Martin (1996). "Chapter 5". Forbidden Relatives: The American Myth of Cousin Marriage. University of Illinois.
* ↑ (Ingelesez)Brandon Keim (23 December 2008). "Cousin Marriage OK by Science". Wired.
* ↑ (Ingelesez) The Love That Dare Not Speak Its Surname: What's wrong with marrying your cousin?
* ↑ (Ingelesez)Shaking Off the Shame The New York Times

## Kanpo estekak

* Datuak: Q31485
* Multimedia: Cousin marriage / Q31485
# Ezkontza-ahaidetasun

Ezkontza-ahaidetasuna, zuzenbidean eta kultura antropologian, pertsona baten ezkontzaren ondorioz bi pertsonaren artean sortu edo dagoen ahaidetasun harremana da, berez odolezkoa edo zuzena ez dena. Senar edo emazteak bere ezkontidearen ahaideekin duen harremana da, baina ezkontza-harremana bera, espezfikikoki, kanpo geratu ohi da. Ezkontza-ahaidetasunarekin zerikusia duten lege, tradizio eta ohiturak asko aldatzen dira kulturen artean; batzuetan, bikoteko kide baten heriotzarekin eteten dira, eta beste batzuetan, dibortzioa izan daiteke etenaren kausa. Ezkontza-ahaidetasunak, batzuetan, kontzeptu gehigarri batzuk ere har ditzake barne: adopziozko ahaidetasuna edo familiaordea osatzen denean diren ahaidetasunak. Odol-harremanek (odolkidetasunak) ez bezala, ezkontza-ahaidetasunak ez ditu ondorio genetikoak, afinitatea, funtsean, konstruktu sozial edo morala da, batzuetan legezko ondorioek abalatua.
Legearen arabera, ezkontza-ahaidetasuna garrantzitsua izan daiteke intzestu erako sexu-harremanak definitzeko eta bikote jakin batzuei ezkontzeko debekua ezartzeko.

## Erreferentziak

* ↑ «Zuzenbide zibila - familia» www.euskadi.eus (Noiz kontsultatua: 2022-05-16).

## Kanpo estekak

* Artikulu hau, osorik edo zatiren batean, katalanezko Wikipediako «Afinitat (dret)» artikulutik itzuli da; zehazki, 2022-03-29ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q954007
# Ezkontza-itun

    Ez nahasi kapitulazio militarrekin.
Ezkontza-itunak, ezkontzako itunak edo ezkontza-hitzarmena ezkontideek ezkontzaren ondasun-eraentza arautzeko sinatzen duten ituna da. Ezkontza-itunak mendeko negozio juridikoak direla nabarmendu behar da, hau da, egon daitezke ezkontzarik gabe, baina ezin dute iraun hori gabe. Horrela, ezkondu aurretik ezkontza-itunak egin daitezke eta hauek guztiz baliozkoak dira, baina ezkontza egiten ez bada, itunak ez dira eraginkorrak. Teknikoki kontratuak diren arren, ezkontza aurreko itunen xedea oso zehaztuta dago ordenamendu bakoitzak senarrei ezkontza-arazoetan aitortzen dien autonomia-mailaren arabera.
Oro har, ezkongaiek kasuan kasuko familia-zuzenbidea arautzen duen ezkontza-erregimen tipikoren bati baino ezin diote atxiki, eta horri aldaketa txikiak baino ezin dizkiote egin.

## Erreferentziak

* ↑ Euskalterm: [Hiztegi terminologikoa] [2002]

## Kanpo estekak

* Datuak: Q161386
* Multimedia: Marriage contracts / Q161386
# Ezkontza aurreko harreman

Ezkontza aurreko harremanak edo ezkontza aurreko sexu-harremanak ezkondu aurretik bi pertsonak dituzten sexu harreman eta praktiken multzoa da. Kultura eta erlijio batetik batetik bestera, asko aldatzen da ezkondu aurretik pertsona gazteen arteko sexu harremanak, baina horietako batzuetan ohikoa da birjintasun atxikiz ezkontzara beste inorekin harremanik izan gabe heltzea, bereziki emakumeen aldetik. Mendebaldeko kulturan, oro har, ezkondu aurreko harremanak bikote bat elkar ezagutu eta harremanak baloratzeko komenigarriak direla irizten da egun.

## Ikus, gainera

* Ezkontzaz kanpoko harreman

## Kanpo estekak

* Datuak: Q477172
# Errealismo

Errealismo hitzak adiera asko izan ditzake:
Filosofian :
* Errealismo filosofikoa doktrina metafisikoa da, nominalismoaren infrentzua. Platon, Tomas Akinokoa eta Frege dira horien isla.
* Errealismo platondarra edo platonismoa Platonen doktrina da, ideiak berez existitzen direla dioena.
Artean eta literaturan:
* Errealismoa, XIX. mendeko pintura estiloa.
* Errealismoa, XIX. mendeko literatura estiloa.
* Errealismo fantastikoa, 1960ko hamarkadako mugimendu kontrakulturala.
* Errealismo magikoa, XX. mendeko literatura estiloa.
* Errealismo sozialista, sozialismoaren balioak goratzen dituen arte estiloa.
* Errealismo artistiko, artea eta errealitatea identifikatzen dituen jarrera estetikoa.

## Ikus, gainera

* Neorealismoa
# Errealismo (margolaritza)

Errealismoa XIX. mendearen erdialdeko (1830tik 1870era gutxi gorabehera) mugimendu artistikoa izan zen. Oro har, onartzen da Erromantizismoa eta inpresionismoaren arteko iragaitea izan zela. Artista errealisten asmoa da errealitatea sakonean aztertzea eta fideltasunez islatzea.
Frantzian, 1848ko iraultzak ondorioak izan zituen arte arloan ere. Izan ere, neoklasizismoaren erak arbuiatu zituen artista ugarik, errealismoaren alde. Beraz, neoklasizismoaren eredu akasgabe, orekatu eta neurtuaren aurrean, errealismoak antzematen duena erakutsi nahi du ahalik eta objektiboenean, metodo zientifikoren antzera. Hortaz, eguneroko eszenek, jende xeheak eta arruntak ordezkatzen dituzte antzinako balentria eta mito gogoangarriak.

## Kanpo estekak

* Datuak: Q2642826
* Multimedia: Realism / Q2642826
# Errealgar

Errealgar mineral bat da.

## Ezaugarriak

Errealgar elementu kimiko mineralaren formula kimikoa hau da: ${\ce {As4S4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 1,5 - 2 da.

## Erreferentziak

* 1 2 (Ingelesez) «Realgar: Mineral information, data and localities.» www.mindat.org (Noiz kontsultatua: 12-05-2019).
# Fainéant.e.s

Fainéant.e.s 2024ko Karim Dridi franko-tunisiar zinema zuzendariaren komedia dramatikoa da.

## Sinopsia

Oharra: Atal honek istorio osoa edo amaiera argitzen du.
Nina eta Djoul, lagun banaezinak, okupa etxe batetatik bota dituzte. Haien kamioneta zaharra hartu, eta errepidera irtengo dira, askatasun egarriz eta obsesio bakar batekin: parrandan irtetea. Topaketa inprobisatuek, denboraldi baterako lanek, kontzertuek, arazo batzuek, baina, batez ere, abentura askok zeharkatuko dute bi lagun horien bizitza nomada.

## Aktoreak

* Romain Gangnant: Romain
* Odette Simoneau
* Faddo Jullian: Nina
* Lucas Viudez: Tof
* .jU: Djoul
* Bernard Llopis
* Emma Soisson: ahizpa

## Erreferentziak

* ↑ «Artalderik gabeko artzainak» Berria 2024-05-29 CC BY-SA 4.0 lizentziapean.

## Kanpo estekak

* Datuak: Q124811750
# Fair Bluff (Ipar Carolina)

Fair Bluff Ipar Carolinako herri bat da. Columbus konderrian kokatua dago. 2010ean 951 biztanle zituen, 5,56 kilometro koadrotan banatuta.

## Ikus, gainera

* Columbus konderria

## Kanpo estekak

* Datuak: Q2024862
# Fair Haven (Vermont)

Fair Haven Vermont estatubatuar estatuko Rutland konderrian dagoen herria da. 2010. urtean 2.734 biztanle zituen eta 58 pertsona/km²-ko dentsitatea.

## Kanpo estekak

* Datuak: Q515582
* Multimedia: Fair Haven, Vermont / Q515582
# Fair Haven (New Jersey)

Fair Haven New Jerseyko borough bat da. Monmouth konderrian kokatua dago. 2010ean 6.121 biztanle zituen, 4,14 kilometro koadrotan banatuta.

## Ikus, gainera

* Monmouth konderria

## Kanpo estekak

* Datuak: Q1089890
* Multimedia: Fair Haven, New Jersey / Q1089890
# Fair Game (1995eko filma)

Fair Game, 1995eko Andrew Sipes estatubatuarrak zuzendutako amodiozko ekintza thriller film bat da. Paula Gosling idazlearen izenburu berdineko eleberrian oinarritua dago. William Baldwin, Cindy Crawford, Steven Berkoff eta Christopher McDonald aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Miami, Max Kirkpatrick (William Baldwin) hiriko polizia saileko detektibeari Kate McQuean (Cindy Crawford) eskubide zibilen aldeko abokatu prestigiotsu eta erakargarria babesteko ardura eman zaio, Ilya Pavel Kazak (Steven Berkoff) sobietar enpresaburua buru den KGBko kide ohiez osatutako gaizkile talde batek hil egin nahi baitu.

## Aktoreak

* William Baldwin: Max Kirkpatrick
* Cindy Crawford: Kate McQuean, abokatu zibila
* Steven Berkoff: Ilya Pavel Kazak kolonela, KGBko kide ohia
* Christopher McDonald: Meyerson tenientea, Maxen nagusia
* Miguel Sandoval: Emilio Juantorena
* Johann Carlo: Jodi Kirkpatrick, Maxen lehengusua
* Salma Hayek: Rita, Maxen emazte ohia
* John Bedford Lloyd: Louis Aragon detektibea, Maxen lankidea
* Jenette Goldstein: Rosa, Kazaken morroia basatia
* Paul Dillon: Leonid "the Hacker" Volkov, Kazaken morroia
* Olek Krupa: Zhukov, Kazaken morroia
* Gustav Vintas: Stefan, Kazaken morroia
* Marc Macaulay: Nabigatzailea, Kazaken morroia
* Dan Hedaya: Walter Hollenbach (krediturik gabe), Juantorenaren abokatua

## Kanpo estekak

* IMDBko fitxa irakurgai (Ingelesez)
* Datuak: Q120484
# Fair Haven (New York)

Fair Haven New York estatuko herri bat da. Cayuga konderrian kokatua dago. 2010ean 745 biztanle zituen, 4,54 kilometro koadrotan banatuta.

## Ikus, gainera

* Cayuga konderria

## Kanpo estekak

* Datuak: Q3452851
* Multimedia: Fair Haven, New York / Q3452851
# Fair Grove (Missouri)

Fair Grove Missourieko hiri bat da. Greene konderrian kokatua dago. 2010ean 1.393 biztanle zituen, 8,24 kilometro koadrotan banatuta.

## Ikus, gainera

* Greene konderria

## Kanpo estekak

* Datuak: Q965643
# Fair Head

Fair Head (irlanderaz an Bhinn Mhór) lurmuturra Irlandako ipar-ekialdeena kokatuta dagoen lurmuturra da. Hain zuzen ere, Ipar Irlandako Antrim konderrian kokatzen da. Ballycastle udalerritik 5 kilometro ekialderuntz dago, lur lehorretik Rathlin uhartera hurbilena dagoen lur eremua da. Harkaitz eskaladan jarduteko leku oso egokia da, batzuen ustez Irlanda eta Erresuma Batuko eskaladarako harkaitz egokienen artean dagoelarik.
Bertatik egun argiz itsasoan zehar Eskoziako Mull of Kintyre lurmuturra ederki asko ikus daiteke. Geografiako liburuen arabera Irlanda osoko distantziarik luzeena "Fair Head eta Mizen Head" edota "Mizen Head eta Fair Head" lurmuturren artekoa omen da.

## Iruditegia

* Eskalatzaileak Fair Head lurmuturreko amildegiak igotzen
* Eskalatzaileak Fair Head lurmuturreko amildegietan gora

## Kanpo estekak

* Ipar Irlandako Gida: Fair head lurmuturra eta Crannóg kokalekuari buruzko argazkiak eta argibidea (Ingelesez)
* Fair Head lurmuturreko eskalatzaile elkartea (Ingelesez)
* Datuak: Q1931179
* Multimedia: Fair Head / Q1931179
# Espainiako Saskibaloi Errege Kopa

Espainiako Saskibaloi Errege Kopa :
| Antolatzailea | ACB |
| Sorrera | 1932 |
| Eremua | Espainiar Estatua |
| Parte hartzaileak | 8 (7 + etxekoa) |
| Garaipen gehien | Real Madrid (28) |
| 2022ko txapelduna | FC Barcelona |
| Webgune ofiziala ||
Espainiako Saskibaloi Errege Kopa (gaztelaniaz: Copa del Rey de Baloncesto) Espainiako saskibaloi txapelketa da, 1983-1984 denboralditik aurrera ACBek antolatzen duena. Lehen txapeldunak hurrengo urteko Europako Saskibaloi Errekopan parte hartzen zuen baina gaur egun ez.

## Palmaresa

| Taldea | Garaipenak | Urteak |
| Real Madrid CF | 28 | 1950-51, 1951-52, 1953-54, 1955-56, 1956-57, 1959-60, 1960-61, 1961-62, 1964-65, 1965-66, 1966-67, 1969-70, 1970-71, 1971-72, 1972-73, 1973-74, 1974-75, 1976-77, 1984-85, 1985-86, 1988-89, 1992-93, 2011-12, 2013-14, 2014-15, 2015-16, 2016-17, 2019-20 |
| FC Barcelona | 27 | 1942-43, 1944-45, 1945-46, 1946-47, 1948-49, 1949-50, 1958-59, 1977-78, 1978-79, 1979-80, 1980-81, 1981-82, 1982-83, 1986-87, 1987-88, 1990-91, 1993-94, 2000-01, 2002-03, 2006-07, 2009-10, 2010-11, 2012-13, 2017-18, 2018-19, 2020-21, 2021-22. |
| Joventut de Badalona | 8 | 1947-48, 1950-53, 1954-55, 1957-58, 1968-69, 1975-76, 1996-97, 2007-08 |
| Saski Baskonia | 6 | 1994-95, 1998-99, 2001-02, 2003-04, 2005-06, 2008-09 |
| CB Estudiantes | 3 | 1962-63, 1991-92, 1999-00 |
| Rayo Madrid | 2 | 1932-33, 1935-36 |
| Laietà BC | 2 | 1941-42, 1943-44 |
| Picadero JC | 2 | 1963-64, 1967-68 |
| CB Zaragoza | 2 | 1983-84, 1989-90 |
| SS Patrie Barcelona | 1 | 1934-35 |
| CB L'Hospitalet | 1 | 1939-40 |
| RCD Espanyol | 1 | 1940-41 |
| Bàsquet Manresa | 1 | 1995-96 |
| Valencia Basket | 1 | 1997-98 |
| Unicaja Málaga | 1 | 2004-05 |

## Errekorrak

2006-2007 denboraldian eguneratuak

## Kanpo estekak

* (Gaztelaniaz) ACBren webgunea
* (Gaztelaniaz) Espainiako Saskibaloi Federakuntzaren webgunea
* Datuak: Q1130925
* Multimedia: Copa del Rey (basketball) / Q1130925